Endamanê TÊKO-JIN, Merkezê Kulturê Kurdan, Defend Kurdistan, RiseUp4Rojava û Têgêrayîşê Ciwananê Şorişgêran (TCŞ) paytextê Yunanîstanî Atina de bi armancê protestokerdişê hêrişanê dewleta tirke ya îşxalkere ê vera Başûrê Kurdîstanî û gefanê vera Rojawanî rayraşîyayîşêk kerd.
Rayraşîyayîş bi beşdarîyan seyan kesan ame kerdene. Girseyî fotografê Rayberê Şarê Kurdî Abdullah Ocalanî, pankartê vera hêrişan akerdî û sloganê sey 'Biciwîyo Serek Apo' vatî.  Girseyî dima derheqê hêrişanê vera Kurdîstanî, sûcanê vera merdimîye û binpaykerdişê heqanê merdiman de dosyayêke teslîmê Sersefîrîya Amerîka ameye kerdene.
Dezgehan tîya de eşkerayîyêke daye û venga welatanê Ewropa da ke verê hêrişanê Tirkîya bigêrê. Eşkerayîye de veng ame dayene ke wayîrê Rojawanî bêro vetene.
